28-vuotiasta somalialaistaustaista miestä syytetään muun muassa tapon yrityksestä, törkeästä ryöstöstä ja törkeästä vapaudenriistosta.

Oikeus on antanut jutussa jo viime joulukuussa välipäätöksen, kun syytetty passitettiin mielentilatutkimukseen. Välipäätöksessä oikeus totesi tapahtumat, muttei ottanut vielä kantaa rikosnimikkeisiin.

Seksuaalirikossyytteen takia suljetuin ovin käyty oikeudenkäynti jatkuu ensi viikon tiistaina.

(artikkeli jatkuu alla)

(artikkeli jatkuu alla)

Tapaaminen asunnossa

Teot tapahtuivat viime vuoden heinäkuussa, kun 28-vuotias somalialaistaustainen mies saapui 80-vuotiaan miehen luokse tämän asuntoon Helsingin keskustassa iltayhdeksältä. Hän oli ollut siellä aiemminkin. Oikeussalissa kävi ilmi, että 80-vuotias Alzheimerin taudista kärsivä mies oli maksanut nuoremmille miehille seksistä.

Uhrin ja syytetyn kertomukset tapahtuneesta olivat ristiriitaiset. Uhrin mukaan pahoinpitelytilanne oli alkanut leikkimielisestä sitomisesta. Sen sijaan tekijä kertoi oikeudessa suuttuneensa, kun vanhus ilmoitti, ettei hänellä ollut rahaa maksaa seksistä.

80-vuotiasta miestä kuultiin videolle poliisitutkinnassa. Oikeussaliin hän ei enää sairautensa takia kyennyt saapumaan.